7. Godkendelse af Klimatilpasningsplanen 2024 og tillæg nr. 13 til kommuneplan 2021-32 
efter endt høring (Åben)
Tidl. politisk behandling  
PL-U, TM-U, ØK, BY, 25.06.24, pkt. 11, høring
Forventet sagsgang
TM-U, PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til godkendelse af ”Klimatilpasningsplan 2024” 
og ”Tillæg nr. 13 til Kommuneplan 2021-32” efter endt høring. Den digitale version af 
”Forslag til Klimatilpasningsplan 2024” kan tilgås her. 
Klimatilpasningsplanen tager udgangspunkt i Klimaplan 2050 og målet om, at Favrskov Kommune skal 
være en modstandsdygtig kommune, der er robust overfor klimaforandringer. 
Formålet med Klimatilpasningsplanen er at udpege de områder i kommunen, der har størst skadesrisiko 
ved oversvømmelse. Den nye klimatilpasningsplan er baseret på kortgrundlag fra 2021, suppleret med 
erfaringer fra efteråret og vinteren 2023/24. Der er på baggrund af en analyse af bl.a. terrænforhold, 
bebyggelse og infrastruktur udpeget risikoområder. Risikoområder, er de områder, der har størst 
sandsynlighed for oversvømmelse og samtidig har en høj værdi for skadesomkostning i forbindelse med 
en oversvømmelse.
”Forslaget til klimatilpasningsplan 2024” følges af ”Forslag til tillæg nr. 13 til Kommuneplan 2021-32”.
Formålet med kommuneplantillægget er at opdatere planen i forhold til nyeste viden ved udarbejdelse af 
klimatilpasningsplanen. Det betyder, at de eksisterende bestemmelser i generelle rammer ”Håndtering af 
vand – Klimatilpasning” samt retningslinjerne for "Klimatilpasning – vand” og "Lokal håndtering af regnvand 
– LAR” bliver opdateret.  
Der er indkommet høringssvar fra en borger og Danmarks Naturfredningsforening. Høringssvarene er 
beskrevet i vedhæftede bilag sammen med Teknik og Miljøs vurdering og forslag til håndtering. 
Høringssvarene er tillige vedlagt som bilag. 
VURDERING
Teknik og Miljø har med ”Klimatilpasningsplan 2024” udpeget i alt 73 risikoområder, hvoraf 24 risikoområder 
skulle prioriteres som indsatsområder. Efter høringen foreslår Teknik og Miljø, at risikoområde 73, 
[adresse] i Hammel, også prioriteres som indsatsområde, så der her udarbejdes en handleplan. 
Analyser og handlinger igangsættes på de 25 prioriterede indsatsområder inden udgangen af 2027. 
Arbejdet med de øvrige risikoområder igangsættes efter 2030. 
ØKONOMI
Der er i Budget 2025-28 afsat midler til dækning af driftsudgifter til 

Udarbejdelse af handleplaner for risikoområder.

Forstærket beredskab ved ekstreme vejrhændelser.
[adresse]: EMN-2024-01085
Dok-ID: 3801042
Sagsbehandler: siho
Byråd
26. november 2024  19:00
Derudover forventes det, at en væsentlig andel af handleplanerne vil munde ud i anlægsforslag, der 
fremlægges i budgetlægningerne i de kommende år. 
INDDRAGELSE
Forslag til klimatilpasningsplan 2024 og forslag til kommuneplantillæg nr. 13 har været i høring i perioden 
2. juli til 10. september 2024. 
INDSTILLING
Direktøren for Teknik og Miljø indstiller til Byrådet:
1.
At ”Klimatilpasningsplan 2024” og ”Tillæg nr. 13 til Kommuneplan 2021-32” vedtages med den 
beskrevne ændring. 
BESLUTNING
Plan- og Landdistriktsudvalget, 4. november 2024:
Fraværende: Ingen
Indstilles godkendt.
Teknik- og Miljøudvalget, 6. november 2024:
Fraværende: Ingen
Indstilles godkendt. 
Økonomiudvalget, 19. november 2024:
Fraværende: Ingen
Indstilles godkendt.
Byrådet, 26. november 2024:
Fraværende: Ingen
Godkendt.
Bilag

Vurdering af høringssvar klimatilpasningsplan (3801455)

Samlede høringssvar til Klimatilpasningsplan 2024 (3807725)
